*Projekts*

LATVIJAS REPUBLIKAS MINISTRU KABINETS

2021. gada Noteikumi Nr.

Rīgā (prot. Nr.  §)

**Grozījums Ministru kabineta** **2020. gada 9. jūnija noteikumos Nr. 360 "Epidemioloģiskās drošības pasākumi** **Covid-19 infekcijas izplatības ierobežošanai"**

Izdoti saskaņā ar Epidemioloģiskās drošības likuma

3. panta otro daļu, 14. panta pirmās daļas 5. punktu,

19. panta pirmo un 2.1 daļu, 19.1 pantu,

30. panta trešo daļu, 31. panta piekto daļu,

39. panta pirmo un otro daļu,

Covid-19 infekcijas izplatības pārvaldības likuma

4. panta 1., 2., 3., 4., 5., 6., 7., 8., 9., 10., 11., 12., 13., 14.

un 16. punktu, 6.1panta otro daļu un 6.3panta otro daļu

un Farmācijas likuma 5. panta 3. un 12. punktu

Izdarīt Ministru kabineta 2020. gada 9. jūnija noteikumos Nr. 360 "Epi­demioloģiskās drošības pasākumi Covid-19 infekcijas izplatības ierobežošanai" (Latvijas Vēstnesis, 2020, 110B., 123A., 131A., 134B., 145A., 156A., 170A., 172A., 174A., 179A., 184A., 189A., 189B., 192A., 193A., 196A., 198A., 203A., 206A., 208A., 213A., 223A., 233A., 237A., 246. nr.; 2021, 2B., 4B., 9A. 14A., 22A., 25A., 29A nr.) šādu grozījumu un papildināt noteikumus ar 27.8 punktu šādā redakcijā:

“27.8 Profesionālās izglītības ieguvē izglītības iestādes vadītājs, izvērtējot izveidojušos situāciju un konkrētās profesionālas izglītības programmas specifiku, var ar rīkojumu noteikt kvalifikācijas prakses apjoma samazināšanu profesionālās izglītības programmās, kuras izglītojamais uzsāk pēc pamatizglītības ieguves, kvalifikācijas prakses apjomu samazinot ne vairāk par 320 stundām profesionālās vidējās izglītības programmās un arodizglītības programmās un ne vairāk par 240 stundām profesionālās pamatizglītības programmās, izpildoties šādiem nosacījumiem:

27.81. kvalifikācijas prakse nepieciešama profesionālo prasmju vai kvalifikācijas ieguvei 2021. gada pirmajā pusgadā;

27.82. kvalifikācijas praksi atbilstoši profesijas specifikai nav iespējams īstenot attālināti;

27.83. kvalifikācijas praksi nav iespējams īstenot klātienē individuāli vai tās norises laikā nav iespējams ievērot divu metru distanci un novērst saskarsmi ar citiem izglītojamiem;

27.84. konkrētā izglītības programma nav modulārā programma.”

Ministru prezidents A. K. Kariņš

Izglītības un zinātnes ministre I. Šuplinska

Iesniedzējs:

Izglītības un zinātnes ministre I. Šuplinska

Vīza:

Valsts sekretārs J. Volberts